
	                                                                                               ANEXA NR.1 LA HCL NR._______/____________



ACORD DE COLABORARE
privind  implementarea proiectului pilot  “Sisteme speciale montate pe recipienții de colectare a deșeurilor stradale pentru facilitarea colectării ambalajelor SGR”



Preambul:
· Având în vedere măsurile de protejare a mediului adoptate la nivelul Municipiului Timișoara, respectiv:
· promovarea unei economii circulare eficiente prin reducerea risipei de resurse și încurajarea reutilizării ambalajelor;
· scăderea emisiilor indirecte generate de procesele de gestionare a deșeurilor;
· îmbunătățirea rezilienței urbane și adaptarea infrastructurii publice la provocările de mediu;
· implicarea cetățenilor în acțiuni de protejare a mediului prin acces la soluții funcționale și vizibile în viața cotidiană.
De comun acord părţile semnatare implementează proiectul pilot -“Sisteme speciale montate pe recipienții de colectare a deșeurilor stradale pentru facilitarea colectării ambalajelor SGR” .

· Având în vedere prevederile: OUG nr.92/2021 privind regimul deșeurilor, cu modificările și completările ulterioare, H.G. nr.1074/2021 privind stabilirea sistemului de garanție-returnare pentru ambalaje primare nereutilizabile, cu modificările și completările ulterioare, Legea nr. 249/2015 privind modalitatea de gestionare a ambalajelor și a deșeurilor de ambalaje, H.G. nr.1.059/2022 privind desemnarea administratorului sistemului de garanție-returnare pentru ambalaje primare nereutilizabile. 


I. Părțile semnatare
1. RetuRO Sistem Garanție Returnare S.A., prin SC MCCANN PROFESIONAL COMMUNICATION SRL cu sediul social în Bucuresti, Strada Costache Negri, Nr. 10bis, Etaj 1, Sector 5, înmatriculată în Registrul Comerţului sub nr. J2004011495404, CIF RO 16603741, cont nr. RO56INGB0001008162268910 deschis la ING BANK Bucureşti, reprezentată prin – Zoltan Imola Marta, Administrator, denumit în continuare „ Mccann PR”;

2. Municipiul Timișoara, cu sediul în B-dul C. D. Loga, nr. 1, cod poștal 300030, CIF 14756536, tel. 0256/408342, e-mail: primariatm@primariatm.ro, reprezentat prin Primar denumit în continuare
                 “Municipiul Timișoara”, 


II. Obiectul acordului de colaborare
Obiectul prezentului acord de colaborare îl constituie implementarea unui proiect-pilot – „Sisteme speciale montate pe recipienții de colectare a deșeurilor stradale pentru facilitarea colectării ambalajelor SGR”, care presupune realizarea unui sistem de colectare a ambalajelor SGR în zone publice ale Municipiului Timișoara (parcuri, alei pietonale, spații de recreere, stații ale mijloacelor de transport public), prin amplasarea unor dispozitive speciale de colectare atașate la coșurile stradale, destinate depozitării civilizate a ambalajelor purtătoare de garanție.





III. Scopul proiectului
Proiectul își propune:
1. Să încurajeze comportamentul responsabil în rândul cetățenilor privind returnarea ambalajelor;
2. Să faciliteze colectarea ambalajelor SGR în zone în care nu există puncte de returnare;
3. Să prevină acumularea deșeurilor în jurul coșurilor publice;
4. Să promoveze educația ecologică și solidaritatea urbană.


IV. Obiective specifice
Pentru a-și realiza Scopul, proiectul pilot vizează:
1. Amplasarea, în prima etapă, a unui număr de 300 de dispozitive speciale de colectare în zonele selectate de către Primărie, conform Anexei nr.1, care face parte integrantă din prezentul acord;
2. Semnalizarea clară a acestor dispozitive cu informații despre scopul proiectului;
3. Monitorizarea modului de utilizare a acestor puncte și a impactului asupra curățeniei publice și a comportamentului cetățenilor;
4. Promovarea proiectului în rândul comunității locale prin campanii de informare și educare civică.


V. Obligațiile părților
SC MCCANN PROFESIONAL COMMUNICATION SRL se angajează :
1. Să proiecteze, producă, pună la dispoziție și monteze suporturile/dispozitivele speciale pentru colectarea ambalajelor SGR în proximitatea coșurilor de gunoi din spațiile publice;
2. Să contribuie la dezvoltarea și implementarea unei campanii de comunicare și educare privind funcționarea acestui mecanism;
3. Să monitorizeze, alături de Primărie, utilizarea corectă a acestor suporturi și impactul proiectului.


Primăria Timișoara se angajează:
1. Să identifice și propună locațiile potrivite pentru instalarea suporturilor (ex: parcuri, locuri de joacă, alei circulate);
2. Să ofere sprijin logistic, autorizații și asigurarea accesului echipelor tehnice pentru montaj;
3. Să colaboreze la promovarea proiectului în rândul comunității locale;
4. Să sprijine buna funcționare a punctelor de colectare prin serviciile proprii de salubritate și ordine publică.


VI. Durata și evaluarea
Proiectul-pilot se va derula pe o perioadă de 12 luni, de la data semnării acordului de colaborare de către părțile semnatare,  cu posibilitate de prelungire și extindere în alte zone, în funcție de rezultatele obținute. Evaluarea se va face trimestrial, pe baza unor indicatori clari agreați de ambele părți.




VII. Dispoziții finale
1. Prezentul acord de colaborare nu generează obligații financiare între părți. 
2. Orice modificare se face cu acordul scris al ambelor părți.
3. Prezentul acord de colaborare a fost încheiat în două exemplare originale, din care unul pentru Municipiul  Timișoara și unul pentru SC MCCANN Profesional Communication SRL , astăzi ________________.

	 

Semnată în 2 (două) exemplare originale, câte unul pentru fiecare parte semnatară.


   
	


           RetuRO S.A., prin                                                                               Municipiul Timișoara
	SC MCCANN Profesional Communication SRL
	                                      Primar                   

